CELEX: 62006CJ0176
Language: hu
Date: 2007-11-29
Title: A Bíróság (második tanács) 2007. november 29-i ítélete. # Stadtwerke Schwäbisch Hall GmbH, Stadtwerke Tübingen GmbH és Stadtwerke Uelzen GmbH kontra az Európai Közösségek Bizottsága. # Fellebbezés - A német hatóságok által állítólagosan atomerőművek részére nyújtott állami támogatás - Az atomerőművek végleges leállítására és a radioaktív hulladékok ártalmatlanítására vonatkozó előírások - Az Elsőfokú Bíróság előtt indított kereset elfogadhatatlansága - Eljárásgátló jogalap. # C-176/06 P. sz. ügy

A Bíróság (második tanács) 2007. november 29‑i ítélete – Stadtwerke Schwäbisch Hall és társai kontra Bizottság
      (C‑176/06. P. sz. ügy)
      „Fellebbezés – A német hatóságok által állítólagosan atomerőművek részére nyújtott állami támogatás – Az atomerőművek végleges leállítására és a radioaktív hulladékok ártalmatlanítására vonatkozó előírások – Az Elsőfokú Bíróság előtt indított kereset elfogadhatatlansága – Eljárásgátló jogalap”
      1.                     Fellebbezés – Jogalapok – Az Elsőfokú Bírósághoz benyújtott kereset elfogadhatatlansága – Az EK 230. cikk negyedik bekezdésében
            rögzített feltétel hiányára vonatkozó eljárásgátló jogalap – Hivatalból történő vizsgálat (EK 230. cikk, negyedik bekezdés;
            a Bíróság alapokmánya, 56. cikk) (vö. 18. pont)
      2.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok (EK 88. cikk,
            (2) és (3) bekezdés, és EK 230. cikk, negyedik bekezdés) (vö. 19–25., 28–31. pont)
      Tárgy
      
         
               Fellebbezés az Elsőfokú Bíróság (negyedik tanács) T‑92/02. sz., Stadtwerke Schwäbisch Hall GmbH és társai kontra Bizottság
                  ügyben 2006. január 26‑án hozott ítélete ellen, amelyben az Elsőfokú Bíróság elutasította a 2001. december 11‑i C (2001) 3967
                  végleges bizottsági határozat megsemmisítése iránti keresetet, amely határozatban a Bizottság megállapítja, hogy az atomerőművek
                  által radioaktív hulladékaik ártalmatlanítása és létesítményeik végleges leállítása céljából képzett céltartalékokra alkalmazott
                  adómentesség német rendszere nem minősül az EK 87. cikk (1) bekezdése szerinti állami támogatásnak – A Bizottság arra vonatkozó
                  kötelezettsége, hogy értékelési nehézségek vagy kétely esetén megindítsa az EK 88. cikk (2) bekezdése szerinti kontradiktórius
                  eljárást.
               
            Rendelkező rész
      1)         A Bíróság hatályon kívül helyezi az Európai Közösségek Elsőfokú Bíróságának T‑92/02. sz., Stadtwerke Schwäbisch Hall és társai
         kontra Bizottság ügyben 2006. január 26‑án hozott ítéletét.
      
      2)         A Bíróság a Stadtwerke Schwäbisch Hall GmbH‑nak, a Stadtwerke Tübingen GmbH‑nak és a Stadtwerke Uelzen GmbH‑nak az Elsőfokú
         Bíróság előtt az azon 2001. december 11‑i C (2001) 3967 végleges bizottsági határozat megsemmisítése iránt indított keresetét,
         amely határozatban a Bizottság megállapítja, hogy az atomerőművek által radioaktív hulladékaik ártalmatlanítása és létesítményeik
         végleges leállítása céljából képzett céltartalékokra alkalmazott adómentesség német rendszere nem minősül az EK 87. cikk (1) bekezdése
         szerinti állami támogatásnak, elutasítja mint elfogadhatatlant.
      
      3)         A Bíróság a Stadtwerke Schwäbisch Hall GmbH‑t, a Stadtwerke Tübingen GmbH‑t és a Stadtwerke Uelzen GmbH‑t kötelezi mindkét
         eljárás költségeinek viselésére.